**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

**Kisbér Város Önkormányzatának Képviselő-testülete**

**2024. december 13-i ülésére**

**Tárgy:** HUNG-2024 pályázat – utcanévtáblák

**Tisztelt Képviselő-testület!**

Az Agrárminisztérium HUNG-2024 kódszámmal pályázatot írt ki, amelynek kiemelt célja, hogy elősegítse a nemzeti értékek megőrzését a következő generációk számára, és mindennapjaik részévé válását és maradását.

Kisbér Város Önkormányzatának Képviselő-testülete a 150/2024. (IV.18.) KVÖKt. határozatában támogatta a pályázat benyújtását.

A pályázat 2024. május 6-án benyújtásra került, melynek tárgya: új utcanév táblák beszerzése Kisbér és Kisbér Hánta területére.

Az utcanévtáblák beszerzésének feltétele Kisbér Város egyik Hungarikumának használata.

Kisbér Város Önkormányzatának a Magyar Királyi Lovarda jelképére esett a választása, így az utcanévtáblákon ez a kép jelenne meg.

A pályázat 2024.09.20-án pozitív, de csökkentett támogatásban részesült. Az elnyert támogatás összege: 1.000.000 Ft vissza nem térítendő támogatás.

Az utcanévtáblákra három cégtől érkezett ajánlat:

1. Bocskó Kft.: br. 2.145.157,- Ft
2. Tábla Centrum Kft.: br. 1.534.594,- Ft
3. AFV Kft.: br. 1.093.153,- Ft

A beérkezett árajánlatok során az AVF Kft. bizonyult a legkedvezőbbnek, akik idő közben a pályázatunkra tekintettel további kedvezményt tudtak biztosítani (kedvezményes végösszeg br. 990.822,- Ft), ezért a pályázat megvalósítása önerő nélkül is biztosítható. Az AVF Kft. kedvezményes ajánlata 2024. évben történő megrendelés esetén érvényes.

2024.11.19-én megküldték a Támogatói Okiratot.

A pályázat megvalósításának határideje: 2025.június 30.

Kérem a Tisztelt Képviselő-testületet, hogy az utcanévtáblák megrendelését a legkedvezőbb árat adó AVF Kft. ajánlata alapján támogatni szíveskedjenek.

**Kisbér, 2024. december 2.**

Sinkovicz Zoltán

polgármester

**Határozati Javaslat**

Kisbér Város Önkormányzatának Képviselő-testülete támogatja az utcanévtáblák elkészítését, és megrendeli az AVF Kft-től az ajánlatában szereplő bruttó 990.822,- Ft. összegen.

**Határidő:** azonnal

**Felelős:** Sinkovicz Zoltán polgármester

**Műszaki Bizottság**

A bizottság javasolja az utcanévtáblákon a Lovarda helyett a teljes Kisbér Város címének használatát, melyről készült látványtervet kéri a képviselő-testület ülésén bemutatni.

Az utcanévtáblák elkészítése kapcsán a határozati javaslat elfogadását támogatja.

Kisbér, 2024. december 06.

Bondár Balázs s.k. Pápai Mónika s.k.

elnök referens